Siân James (cantores)

Cantores a cherddor o Gymru ydy Siân James (ganwyd 24 Rhagfyr 1961) yn Llanerfyl, Sir Drefaldwyn).

Gyrfa
Cymerodd ran mewn Eisteddfodau o oedran cynnar, gan chwarae'r piano, y ffidil ac yn ddiweddarach, y telyn.

Fe'i haddysgwyd yn Ysgol Gynradd Llanerfyl ac Ysgol Uwchradd Llanfair Caereinion lle dechreuodd gyfansoddi ei chaneuon ei hun, cyn mynd ymlaen i astudio cerdd ym Mhrifysgol Cymru, Bangor. Enillodd hefyd gymhwyster dysgu.Proffil ar wefan BBC Cymru

Bu'n aelod o'r grŵp Bwchadanas cyn dechrau creu cerddoriaeth yn unigol.Bywgraffiad ar wefan Sain Rhyddhaodd bedwar albym ar label Sain cyn cael ei chomisiynu gan BBC 2 i gyfansoddi cerddoriaeth i gyd-fynd gyda cyfres Birdman a oedd yn dilyn gwaith swyddog RSPB, Iolo Williams. Roedd y BBC mor hoff o'r caneuon, penderfynwyd eu rhyddhau fel crynoddisg. Erbyn hyn mae James yn rhyddhau recordiau ar ei label ei hun, Recordiau Bos, ac yn recordio o'i stiwdio bach yn ei chartref yn Llanerfyl.

Bu James hefyd yn actio yn ffilm S4C, Tylluan Wen, ac mewn chyfresi megis Iechyd Da. Bu ganddi gyfres ei hun am gyfnod, sef Siân, darlledwyd pump rhaglen. Ar y rhaglenni bu'n gwahodd artistiad gwerin rhyngwladol i gymryd rhan, megis The Saw Doctors a Capercaillie.

Mae hefyd yn arweinydd côr 'Parti Cut Lloi' yn Sir Drefaldwyn.

Fe'r urddwyd i'r Orsedd am ei chyfraniad i'r Celfyddydau yn Eisteddfod Meifod 2015, yn agos i'w chartref.

Fel actores, mae hi wedi ymddangos mewn amrywiaeth o raglenni fel Yr Alltud, Tylluan Wen a Pengelli.

Hunangofiant
Cyhoeddwyd hunangofiant Siân yn 2011 yn y gyfres Cyfres y Cewri, gan Wasg Gwynedd.

Disgograffi

Cysgodion Karma 1990 (Sain)
Distaw 1993 (Sain)
Gweini Tymor 1996 (Sain)
Di-Gwsg 1997 (Sain)
Birdman 1999 (BBC Worldwide)
Pur 2001 (Recordiau Bos)
Y Ferch o Bedlam 2005 (Recordiau Bos)
Adar ac Anifeiliaid 2005 (Recordiau Bos)
Cymun 2012 (Recordiau Bos)

Lluniau

Cyfeiriadau


Categori:Actorion benywaidd o Gymru
Categori:Cantorion Cymraeg
Categori:Cantorion benywaidd o Gymru
Categori:Cerddorion o Gymru
Categori:Cerddoriaeth Geltaidd
Categori:Genedigaethau 1962
Categori:Pobl o Faldwyn
Categori:Telynorion o Gymru
Categori:Merched yr 20fed ganrif o Gymru
Categori:Merched yr 21ain ganrif o Gymru